Μαλχί

Δεν πρέπει να συγχέεται με την φυλή Μαχλί των ομόσπονδων πολιτειών της Ινδίας: Δυτικής Βεγγάλης και Τζαρκάντ ή με το χωριό Μαλλί του Αζερμπαϊτζάν ή το ινώδες υλικό μαλλί. Οι Μαλλοί ή Μαλχί (αγγλικά: Malhi) είναι φυλή κυρίως της κάστας των παραδοσιακών κτηνοτρόφων Τζατ από την περιοχή της Πενταποταμίας (σήμερα Παντζάμπ), ανάμεσα στην Ινδία και το Πακιστάν. Οι Μαλχί είναι κυρίως Ινδουιστές και Σιχ στην Ινδία, και κυρίως Μουσουλμάνοι στο Πακιστάν. Η προηγούμενη διαμονή τους ήταν κυρίως στην περιοχή γύρω από την περιφέρεια Σιαλκότ (περιοχή στην πρώην περιφέρεια του Δυτικού Παντζάμπ, στο Πακιστάν). Οι Μαλχί ήταν συχνά πλούσιοι γαιοκτήμονες που ζούσαν στο βορειοανατολικό Παντζάμπ.

 Οι Μαλλοί ή Μάλλοι ή Μαλλιανοί, στην αρχαιότητα ήλεγχαν την ομώνυμη περιοχή τους, το βασίλειο των Μαλλών με πρωτεύουσα πόλη την ομώνυμη πόλη των Μαλλών (άρθρο σε ονομαστική πληθυντικού: οι Μάλλοι ή οι Μαλλοί), πιθανόν τη σημερινή πόλη του Μουλτάν στο Πακιστάν, τις γύρω περιοχές και τα μέρη της γεωγραφικής περιοχής Μάλβα (αγγλικά: Malwa) του Ρατζαστάν. Η επιρροή τους είχε συρρικνωθεί κυρίως στον έλεγχο μόνο της πρωτεύουσάς τους και των κοντινών περιχώρων κατά τη στιγμή που έφτασε ο Μέγας Αλέξανδρος με τη στρατιά του, το 326 π.Χ.. Ο Αλέξανδρος προέβη στην Πολιορκία των Μαλλών αμέσως μόλις οι Μαλλοί αρνήθηκαν το αίτημά του για άνευ όρων παράδοση σε αντάλλαγμα της ζωής τους και της διατήρησης των προνομίων τους στην περιοχή τους. Η πολιορκία ήταν παρατεταμένη και αιματηρή (ο ίδιος δε ο Αλέξανδρος τραυματίσθηκε βαριά, από βέλος), και τελείωσε με την ήττα των Μαλλών και τη σφαγή των κατοίκων της πρωτεύουσάς τους. Μετά την ήττα που υπέστησαν από τον Αλέξανδρο, ο πληθυσμός των Μαλλών συρρικνώθηκε σημαντικά, οι Μαλλοί απώλεσαν τον έλεγχο πάνω στα περισσότερα από τα προηγούμενα εδάφη τους και η ιστορική ύπαρξή τους ξεθώριασε ή εμφανίστηκε έκτοτε πολύ σπάνια. Καθώς τα ποτάμια στην περιοχή Μουλτάν άρχισαν να στερεύουν, οι Μαλλοί μετακινήθηκαν προς τα ανατολικά σε ανεύρεση περισσότερης εύφορης γης και έφτασαν έως τη βορειοανατολική Πενταποταμία (Παντζάμπ), όπως και πολλές άλλες φυλές παραδοσιακών κτηνοτρόφων Τζατ. Την εποχή της βασιλείας του, ο Σάχη Τζαχάν (αγγλικά: Shah Jahan ή Shahjahan ή Rai Jani, που προσηλυτίστηκε στον ισλαμισμό, και μετονομάσθηκε Muhammad Jani), ο οποίος ήταν πρόγονος της οικογένειας Μπαντχομάλχι (αγγλικά: Badhomalhi) και απόγονος των Μπάντο (αγγλικά: Baddo) διευκόλυνε ένα μεγάλο μέρος των Μαλχί να μετατραπούν σε ισλαμιστές και με τη σειρά τους τούς παραχωρήθηκαν φεουδαρχικά δικαιώματα τύπου Τζαγκίρ (αγγλικά: Jagir). Τα δικαιώματα αυτά εκτείνονταν από την πόλη Εμιναμπάντ (αγγλικά: Eminabad) της περιοχής Γκουτζρανβάλα (αγγλικά: Gujranwala) έως την πόλη Ναουραγκαμπάντ (αγγλικά: Naurangabad) της περιοχής Ράγια (αγγλικά:tehsil Raya). Σχετικά με τα λιοντάρια Μαλχί, υπάρχει επίσης βιβλιογραφική αναφορά, είτε πρόκειται περί ενός διαφορετικού τύπου των Αιλουρίδων, είτε απλά για εξημερωμένα λιοντάρια, που λέγεται ότι προσφέρθηκαν στον Μέγα Αλέξανδρο από τους Μαλχί στη βόρεια Ινδία. Πολιορκία των Μαλλών Αρριανός Διόδωρος Σικελιώτης Πλούταρχος Πόλη του Μουλτάν στο Πακιστάν, επίσημη ιστοσελίδα: www.multan.gov.pk Αρχειοθετήθηκε 2011-03-04 στο Wayback Machine. Benjamin Wheeler (1900) Alexander the Great από το Internet Archive Livius Αρχειοθετήθηκε 2016-09-09 στο Wayback Machine. Plutarch The Invasion of India by Alexander the Great as described by Arrian, Q. Curtius, Diodoros, Plutarch and Justin (1896), at Internet Archive The Early History of India from 600 B.C. to the Muhammadan conquest, including the invasion of Alexander the Great (1914), by Vincent Arthur Smith, από το Internet Archive Alexander the Great (13) - The Punjab Αρχειοθετήθηκε 2015-05-04 στο Wayback Machine. και Alexander the Great (14) – The Mallians Αρχειοθετήθηκε 2016-03-04 στο Wayback Machine. Ο σοβαρός τραυματισμός του Μεγάλου Αλεξάνδρου. Το βέλος στον πνεύμονα, που παραλίγο να τον σκοτώσει Δρ. Ευάγγελος Ε. Τζάχος, Διδάκτωρ Μηχανικός ΕΜΠ, «Μέγας Αλέξανδρος. Πορεία προς την αποθέωση». Σελ. 22, Η ενότητα: «Απόφαση για την επιστροφή» Αρχειοθετήθηκε 2015-06-28 στο Wayback Machine. «Οι τραυματισμοί του Μεγάλου Αλεξάνδρου κατά τη διάρκεια των πολεμικών επιχειρήσεων», από την ιστοσελίδα: Σύνδεσμος «Αλέξανδρος Φιλίππου Έλλην Μακεδών»